**Հ Ի Մ Ն Ա Վ Ո Ր ՈՒ Մ**

 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

2021 ԹՎԱԿԱՆԻ ՀՈՒԼԻՍԻ 1 -Ի N 1087-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ » ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆՆԱԽԱԳԾԻ ԸՆԴՈՒՆՄԱՆ

* 1. **Իրավական ակտի ընդունման անհրաժեշտությունը**

 «Հայաստանի Հանրապետության կառավարության 2021 թվականի հուլիսի 1 -ի N 1087-Ն որոշման մեջ փոփոխություն կատարելու մասին» որոշման նախագծի ընդունման անհրաժեշտությունը պայմանավորված է Հայաստանի Հանրապետության կառավարության 2021 թվականի հուլիսի 1 -ի N 1087-Ն որոշման 7-րդ կետի «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությանն (այսուհետ՝ Կազմակերպություն) ոչ վերաբերելիության և հետևապես՝ կատարման անհնարինությամբ։

1. **Ընթացիկ իրավիճակը և խնդիրները**

«Հայաստանի Հանրապետության կառավարության 2021 թվականի հուլիսի 1 -ի N 1087-Ն որոշման (այսուհետ՝ Որոշում) պահանջների կատարման ընթացքում ի հայտ են եկել հանգամանքներ, որոնք անհնարին են դարձրել 7-րդ կետի պահանջների իրականացմանը, մասնավորապես՝ Պետական գույքի կառավարման կոմիտեն (այսուհետ՝ Կոմիտե) չհամարվելով անհատույց օգտագործման պայմանագրի կողմ և չունենալով որևէ իրավական իրավասություն Որոշան մեջ ակնարկվող հողատարածքների սեփականության իրավունքի նկատմամբ՝ չէր կարող կնքել, վերակնքել կամ փոփոխություններ կատարել անհատույց օգտագործման պայմանագրերի մեջ, քանի որ հողատարածքները սեփականության իրավունքով պատկանում էին համապատասխան համայնքներին։

Որոշման 7-րդ կետի պահանջների կատարմանը ընթացքում են ի հայտ են եկել նաև այլ խոչընդոտող հանգամանքներ, մասնավորապես՝ որոշ համայնքներում հատկացված հողատարածքների մի մասը օտարվել և համայնքի որոշմամբ հատկացվել են համայնքի բնակիչներին, որոշ հողատարածքների համար էլ բացակայել են սեփականության իրավունքի վկայականներն և անհատույց օգտագործման պայմանագրերը։

Անցողիկ տարվա ընթացքում բացակայող փաստաթղթերի հայտնաբերման, իրավական հիմքերը պարզելու նպատակով պարբերաբար իրականացվել են բազմաթիվ հարցումներ, փոխադարձ նամակագրություններ համայնքների և մի շարք այլ շահագրգիռ կազմակերպություններ հետ։

Ներկայումս Կազմակերպության կողմից իրականացվող գործառույթների փոփոխմամբ պայմանավորված պակասել է ՀՀ համայնքներում Կազմակերպությանը հատկացված հողատարածքների ծավալների պահանջը, ուստի անհրաժեշտություն է առաջացել Կազմակերպության հետագա փորձարարություններ կատարելու նպատակով՝ հաշվի առնելով Հայաստանի Հանրապետությունում առկա թվով իննը բնակլիմայական պայմանները, յուրաքանչյուր համայնքում Կազմակերպությանը հատկացնել մինչև 0.5 հեկտար հողատարածք։

Հողատարածքների հետագա նպատակային օգտագործման և դրանց արդյունավետության բարձրացման նպատակով հողատարածքներն այլ կազմակերպությունների՝ ներառյալ մինչև 0.5 հեկտարի չափով Կազմակերպությանը հատկացնելը ներկայումս հնարավոր չէ իրականացնել, քանի որ անհրաժեշտ է ձեռք բերել հողատարածքների սեփականության իրավունքի վկայականները, որի ընթացքում կկատարվի նաև տարածքների մասնատում՝ յուրաքանչյուր հողատարածքից առանձնացնելով 0.5 հեկտար հողատարածք, որից հետո մնացյալ հողատարածքները անհատույց, անժամկետ օգտագործման իրավունքով կհատկացվեն համապատասխանաբար **«Երկրագործության գիտական կենտրոն» և** «Գյումրիի սելեկցիոն կայան» **փակ բաժնետիրական ընկերություններին**։

1. **Կարգավորման նպատակը և բնույթը**

 Ստեղծված իրավիճակը կարգավորելու նպատակով առաջարկում ենք փոփոխություն կատարել Հայաստանի Հանրապետության կառավարության 2021 թվականի հուլիսի 1 -ի N 1087-Ն որոշման մեջ՝ ուժը կորցրած ճանաչելով որոշման 7-րդ կետը։

1. **Նախագծի ընդունման կապակցությամբ ՀՀ պետական բյուջեում ծախսերի և եկամուտների էական ավելացման կամ նվազեցման բացակայության մասին․**

Նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում՝ պետական բյուջեում եկամուտների և ծախսերի ավելացում կամ նվազում չի նախատեսվում:

1. **Ակնկալվող արդյունքը**

Նախագծի ընդունմամբ՝ հնարավորություն է ստեղծվում Կազմակերպությանը վերակնքել վերոհիշյալ պայմանագրերը համայնքապետարանների հետ և ապահովել գյուղատնտեսական հետազոտությունների, սորտափորձարկումների, սերմերի, օրգանական և էկոլոգիապես անվտանգ արտադրության հավաստագրման աշխատանքների արդյունավետությանը բացարձակ իրավական դաշտում:

1. **Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է ՀՀ էկոնոմիկայի նախարարության համապատասախան ստորաբաժանումների կողմից։

1. **Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:**

Նախագիծը չի բխում ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» N 1363-Ա որոշմամբ հաստատված ՀՀ կառավարության (2021-2026թթ.) ծրագրի դրույթներից: